b'\n_START_ARTICLE_\nOlavi Peril\xc3\xa4\n_START_PARAGRAPH_\nOlavi Peril\xc3\xa4 (21. toukokuuta 1927 Sippola \xe2\x80\x93 27. syyskuuta 2001 Espoo) oli suomalainen tekniikantutkija ja professori. H\xc3\xa4n oli Teknillisen korkeakoulun (TKK) graafisen tekniikan professori 1970\xe2\x80\x931981 ja vararehtori 1976\xe2\x80\x931979._NEWLINE_Peril\xc3\xa4 kirjoitti ylioppilaaksi Kouvolan lyseosta vuonna 1945, valmistui diplomi-insin\xc3\xb6\xc3\xb6riksi Teknillisest\xc3\xa4 korkeakoulusta 1949 ja v\xc3\xa4itteli tekniikan tohtoriksi 1956. H\xc3\xa4n ty\xc3\xb6skenteli TKK:lla assistenttina vuosina 1950\xe2\x80\x931960 ja oli puukemian dosenttina vuosina 1961\xe2\x80\x931969. Graafinen Keskusliitto palkkasi Peril\xc3\xa4n vuonna 1960 johtamaan ja suunnittelemaan graafisen tekniikan tutkimusta, ja h\xc3\xa4n perusti VTT:n yhteyteen Graafisen Tutkimuslaitoksen sek\xc3\xa4 vuonna 1964 VTT:n graafisen laboratorion. Vuonna 1967 VTT:n graafinen laboratorio ja tutkimuslaitos siirtyiv\xc3\xa4t Espoon Otaniemeen, johon samalla perustettiin niiden kanssa toiminut TKK:n oma graafinen laboratorio ja professuuri. Peril\xc3\xa4 hoiti alkuun 2/3 professuurista ja tekniikan lisensiaatti Simo Karttunen 1/3, kunnes Peril\xc3\xa4 vuonna 1970 nimitettiin VTT:n graafisen tekniikan professoriksi. H\xc3\xa4n siirtyi vuonna 1981 Valtion painatuskeskuksen ylijohtajaksi. Kun Valtion painatuskeskus 1989 muutettiin liikelaitokseksi, ylijohtajasta tuli toimitusjohtaja. Peril\xc3\xa4 j\xc3\xa4i el\xc3\xa4kkeelle t\xc3\xa4st\xc3\xa4 teht\xc3\xa4v\xc3\xa4st\xc3\xa4 vuonna 1991.'